มันนี่ทูเดย์
ขึ้นภาษีน้ำมัน
27 ม.ค. 2560

ขึ้นภาษีน้ำมัน
นายสมชาย พูลสวัสดิ์ อธิบดีกรมสรรพสามิต เปิดเผยว่า คณะรัฐมนตรี (ครม.) มีมติเห็นชอบการปรับขึ้นภาษีน้ำมันเครื่องบินและน้ำมันหล่อลื่น มีผลวันที่ 25 ม.ค.ที่ผ่านมา ส่งผลให้น้ำมันเครื่องบินถูกเก็บภาษี 4 บาท/ลิตร จากเดิม 20 สตางค์/ลิตร ส่วนน้ำมันหล่อลื่นถูกจัดเก็บลิตรละ 5 บาท จากเดิมไม่มีเก็บ ส่งผลให้มีรายได้เพิ่มปีละ 8,000 ล้านบาท การเสนอเก็บภาษีน้ำมันครั้งนี้เพื่อให้เกิดความเป็นธรรมในการแข่งขันธุรกิจเดียวกัน รวมถึงคำนึงถึงสิ่งแวดล้อม 
ตั้งผู้บริหารใหม่
ธนาคารกรุงศรี ประกาศแต่งตั้งให้ นายสยาม ประสิทธิศิริกุล ดำรงตำแหน่งประธานคณะเจ้าหน้าที่ด้านลูกค้าธุรกิจ เอสเอ็มอี เป็นกลุ่มงานที่จัดตั้งขึ้นเพื่อสนับสนุนลูกค้าบริษัทขนาดกลางและขนาดเล็กในไทย ในการทำธุรกิจเพื่อการเติบโตอย่างยั่งยืน